
Ministru kabineta noteikumi Nr. 351
Rīgā 2023. gada 27. jūnijā (prot. Nr. 34 53. §)
Grozījumi Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai"
Izdoti saskaņā ar Lauksaimniecības un lauku attīstības likuma 5. panta ceturto un septīto daļu
· Izdarīt Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai" (Latvijas Vēstnesis, 2023, 77. nr.) šādus grozījumus:
· 1. Izteikt 3. punktu šādā redakcijā:
· "3. Šo noteikumu 2.1.1., 2.1.2., 2.1.5., 2.1.6., 2.2. un 2.3. apakšpunktā minētajā intervencē atbalstu piešķir par atbalsta pretendenta apsaimniekošanā esošu zemi, kas ir tā īpašumā vai lietošanā kārtējā gada 15. jūnijā, un Lauku atbalsta dienests par to pārliecinās atbilstoši normatīvajiem aktiem par tiešo maksājumu piešķiršanu."
· 2. Izteikt 31.3.1. apakšpunktu šādā redakcijā:
· "31.3.1. apaugums laukmalē nopļaujams vai sasmalcināms ne biežāk kā vienu reizi līdz 15. septembrim, ja laukmale tiek apsaimniekota kārtējā sezonā, vai biežāk labības un sēklkopības laukos, lai ierobežotu vējauzu un rudzusmilgu, kā arī citu ekspansīvo un invazīvo sugu izplatību sējumos;".
· 3. Izteikt 31.3.2. apakšpunktu šādā redakcijā:
· "31.3.2. zaļā masa buferjoslā nopļaujama un novācama no lauka ne biežāk kā vienu reizi līdz 15. septembrim, ja buferjosla tiek apsaimniekota kārtējā sezonā, vai biežāk labības un sēklkopības laukos, lai ierobežotu vējauzu un rudzusmilgu, kā arī citu ekspansīvo un invazīvo sugu izplatību sējumos. Ja zaļo masu saglabā neskartu līdz nākamās sezonas 15. martam, apaugumu nopļauj pilnā garumā līdz ar zemi un atstāj vai sasmalcina;".

